Apstiprinu:

Cēsu novada domes izpilddirektore

L.Bukovska

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15.03.2023.

*Izdots saskaņā ar Bāriņtiesu likumu*

*Cēsu novada domes 02.12.2021.Lēmumu*

*”Par Cēsu novada pašvaldības iestādes*

*Cēsu novada bāriņtiesas amata vienību apstiprināšanu”*

*Nr.375*

**NOLIKUMS**

Cēsīs, Cēsu nov.

2023. gada 15. martā Nr.125

**ATKLĀTA KONKURSA NOLIKUMS**

**uz Cēsu novada bāriņtiesas locekļa amatu**

**(1 amata vieta)**

**I Vispārīgie jautājumi**

1. Nolikums nosaka kārtību, kādā tiek organizēts atklāts konkurss uz Cēsu novada bāriņtiesas (turpmāk – Bāriņtiesa) locekļa amata (1 amata vieta) konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.

2. Konkursa mērķis - izvēlēties atbilstošāko pretendentu bāriņtiesas locekļa amatam.

3. Konkursa uzdevums ir izvērtēt pretendentu profesionālo sagatavotību un atbilstību bāriņtiesas locekļa amatam.

4. Konkursa pretendentu vērtēšana notiek divās vai vairāk kārtās.

5. Pretendentu atlase notiek komisijas sēdēs, kuras protokolē komisijas sekretārs.

6. Komisijas sēdes vada komisijas priekšsēdētājs.

7. Pretendenta atbilstību bāriņtiesas locekļu amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.

**II Konkursa izsludināšana un pieteikuma iesniegšana**

8. Informācija par konkursa izsludināšanu, norādot prasības pretendentiem, noteiktos pienākumus, dokumentu iesniegšanas vietu un termiņu, publicējama Cēsu novada pašvaldības mājas lapā [www.cesis.lv](http://www.cesis.lv), Nodarbinātības valsts aģentūras CV un vakanču portālā un citās sociālo tīklu platformās pēc vajadzības.

9. Pretendentiem jāiesniedz šādi dokumenti:

* motivēta pieteikuma vēstule,
* dzīvesgājuma apraksts (CV).

10. Iesniedzot pieteikumu, pretendents apliecina, ka piekritis konkursa noteikumiem.

11. Pēc nepieciešamības pretendentam var pieprasīt uzrādīt dokumentu oriģinālus, kas apliecina pretendenta pieteikumā norādītās informācijas patiesumu un atbilstību. Konkursā iesniedzamos dokumentus iesniegt personīgi (Cēsu novada Valsts un pašvaldības vienotajā klientu apkalpošanas centrā, Cēsu novada Centrālā administrācijā, Raunas iela 4, Cēsis) vai elektroniski, sūtot uz e-pastu [vakances@cesunovads.lv](mailto:vakances@cesunovads.lv) ar norādi “Bāriņtiesas loceklis” līdz 2023.gada 31.martam (ieskaitot).

12. Ja pretendents norādītajā termiņā neiesniedz pieteikumu, pēc termiņa iesniegtais pieteikums netiek izskatīts.

13. Ja noteiktajā termiņā nav saņemts neviens pieteikums, konkursa komisija nosaka pieteikšanās termiņa pagarinājumu.

**III Prasības pretendentiem**

14. Prasības pretendentiem uz Bāriņtiesas locekļa amatu:

* Latvijas Republikas pilsonis vai nepilsonis;
* ar nevainojumu reputāciju;
* sasniedzis 30 gadu vecumu;
* valsts valodas prasme augstākajā līmenī;
* labas komunikācijas, emocionālās noturības un sadarbības prasmes;
* iegūts vismaz akadēmiskais bakalaura grāds vai profesionālais bakalaura grāds un 5.līmeņa profesionālā kvalifikācija vai cita Latvijas izglītības klasifikācijā noteiktā Eiropas kvalifikācijas ietvarstruktūras 6.līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kuram ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;
* uz pretendentu nav attiecināms neviens no Bāriņtiesu likuma 11. pantā noteiktajiem ierobežojumiem.

15. Priekšroka pretendentiem, kuri ir apguvuši Bāriņtiesu likuma 10. panta ceturtajā daļā minēto mācību programmu un ieguvuši B kategorijas auto vadītāja apliecību.

**IV Amata galvene pienākumi**

**16. Bāriņtiesas locekļa galvenie amata pienākumi:**

* aizstāvēt bērnu un aizgādnībā esošu personu tiesības un intereses, izskatot iesniegumus, sūdzības un veicot faktu pārbaudes;
* veikt nepieciešamās darbības, lai nodrošinātu bērna audzināšanu un pienācīgu aprūpi ģimeniskā vidē;
* piedalīties lietas izskatīšanā tiesā un sniegt atzinumus;
* sadarboties ar citām bāriņtiesām, Valsts bērnu tiesību aizsardzības inspekciju, ilgstošas sociālās aprūpes un sociālās rehabilitācijas institūcijām, veselības aprūpes un izglītības iestādēm, sociālajiem dienestiem, policijas iestādēm, Valsts probācijas dienestu un tiesu izpildītājiem;
* Kriminālprocesa likumā noteiktajos gadījumos pārstāvēt bērnu vai aizgādnībā esošo personu kriminālprocesā;
* uzturēt un strādāt ar Bāriņtiesas darbam nepieciešamajām datubāzēm, sistēmām un reģistriem;
* veikt citus Bāriņtiesu likumā minētus pienākumus.

**V Konkursa vērtēšanas komisija**

17.Konkursa vērtēšanas komisija ir apstiprināta ar Cēsu novada pašvaldības domes priekšsēdētāja rīkojumu. Komisijas sēdes tiek protokolētas.

**V Konkursa norise**

18. Komisija izvērtē pretendentu atbilstību amatam atbilstoši konkursa nolikumam. Konkursā ir divas vai vairāk kārtas:

18.1. pirmā kārta - nolikuma 9. punktā un 14. punktā noteikto prasību izvērtēšana,

18.2. ja komisija konstatē, ka pretendents neatbilst nolikuma 14. punkta izvirzītajām prasībām, pretendents tiek izslēgts no tālākas dalības konkursā,

18.3. pēc pirmās kārtas rezultātu apkopošanas konkursa komisija pieņem vienu no šādiem lēmumiem:

18.3.1. izvirzīt pretendentu (-us) otrajai kārtai, paziņojot pretendentam pa tālruni vai elektroniski;

18.3.2. neizvirzīt pretendentu (-us) otrajai kārtai, ja pretendents neatbilst amatam izvirzītajām prasībām, noraidītajiem pretendentiem tiek sagatavots un nosūtīts rakstveida atteikums;

18.3.3.ierosināt izsludināt atkārtotu konkursu, ja neviens no amata pretendentiem neatbilst izvirzītajām prasībām;

18.4. otrā kārta - pārrunas (intervija) ar pretendentu, ņemot vērā izvirzītās prasības un pretendenta darba pieredzi un citām kompetencēm, kas ļauj izvērtēt pretendenta atbilstību Bāriņtiesas locekļa amatam,

18.5. komisija pretendentiem ne vēlāk kā dienu pirms komisijas sēdes dienas paziņo telefoniski par konkursa otrās kārtas norisi, sēdes laiku un vietu,

18.6. konkursa komisijas priekšsēdētājs iepazīstina pretendentus ar komisijas sastāvu, un komisijas locekļi uzdod jautājumus pretendentam par viņa izglītību, darba pieredzi un citām kompetencēm, normatīvo aktu pārzināšanu, kas ļauj izvērtēt pretendenta atbilstību bāriņtiesas locekļa amatam,

18.7. pēc konkursa komisijas otrās kārtas rezultātu apkopošanas konkursa komisija pieņem vienu no šādiem lēmumiem:

18.7.1. izvēlas pretendentu, kas vislabāk atbilst konkursa nolikumā izvirzītajām prasībām,

18.7.2. noraida visus pretendentus un ierosina izbeigt izsludināto konkursu bez rezultāta un izsludināt atkārtotu pretendentu konkursu.

18.8. konkursa komisija pieņem lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam. Ja otrās kārtas rezultāti pretendentiem ir vienādi, tad komisija var lemt, ka pretendentiem papildus nosūta darba uzdevumu (komisija lemj par termiņu uzdevuma izpildei), pēc rezultātu saņemšanas komisija pieņem lēmumu, atklāti balsojot,

18.9. konkursa otrās kārtas rezultātus neizvēlētajiem pretendentiem paziņo rakstiski pēc lēmuma pieņemšanas,

18.10. komisijai ir tiesības organizēt papildu noslēguma kārtu, definējot uzdevumu,

18.11. konkurss uzskatāms par notikušu un komisija beidz savu darbību ar brīdi, kad tiek parakstīts protokols par konkursa rezultātu.

19. Komisija konkursa gaitu nekomentē.

20. Pretendents, kurš uzvarējis amata konkursā, tiek virzīts pārbaudei Sodu reģistrā. Pēc pozitīva lēmuma saņemšanas komisijas pieņemtais lēmums par pretendentu tiek iesniegts Cēsu novada pašvaldības Administrācijas birojā darba līguma noslēgšanai.

21. Gadījumā, ja pretendents nav ieguvis Bāriņtiesu likuma 10.panta ceturtajā daļā minēto mācību programmu, bāriņtiesas loceklis sešu mēnešu laikā pēc darba līguma noslēgšanas to apgūst.

22. Ziņas par pretendentiem, kas iegūtas konkursa gaitā, ir konfidenciālas, un konkursa locekļiem, kā arī konkursa norisē iesaistītajiem darbiniekiem nav tiesību tās izpaust.

Nolikumu izstrādāja

Bāriņtiesas priekšsēdētāja

Ivita Krastiņa